
R E F E R A T   D E   A P R O B A R E
privind aprobarea Politicilor publice ce necesită resurse financiare 
din bugetele aferente anilor 2021 și 2022
Documentele de politică publică sunt instrumente decizionale ale autorităților administrației publice, create special pentru asigurarea calității procesului decizional în procesul politicilor publice. Acestea concretizează politicile, explicitează şi fac transparente direcţii strategice de dezvoltare a serviciilor publice sau seturi de măsuri care reprezintă interesul public.

Politicile publice ce necesită resurse financiare din bugetele aferente anilor 2021 și 2022 pentru domeniile educație, sănătate, asistență socială și infrastructură (mediu și transport) -  elaborate în cadrul proiectului „Consolidarea Capacității Administrative a UAT Municipiul Brad”, cod SIPOCA 798/MySMIS2014 136172, cofinanțat din Fondul Social European prin Programul Operațional Capacitate Administrativă 2014-2020 stau la baza programelor bugetare dezvoltate în Planul Strategic Instituţional al Municipiului Brad aferent anilor 2021-2022.

Pentru fiecare dintre domeniile analizate au fost studiate trei scenarii de soluționare a problemelor identificate. 

Politica publică în domeniul educației

Pentru soluționarea problemelor identificate, a fost propusă o politică publică al cărei obiectiv general vizează creșterea calității sistemului de educație din Municipiul Brad, prin orientarea către obiectivele specifice de îmbunătățire a infrastructurii educaționale și de dezvoltare de activități extracurriculare. Au fost studiate trei scenarii de lucru, astfel:

· Scenariul 1: Scenariul de referință (statu-quo, varianta non-acțiune)

Această opțiune pornește de la principiul non-intervenției și are în vedere menținerea stării de fapt actuale, respectiv aceea de a păstra infrastructura în starea actuală, fără a realiza intervenții majore privind reparații capitale/ reabilitare/ modernizare.

· Scenariul 2: Realizarea de acțiuni minimale pentru întreținerea infrastructurii educaționale și sprijinirea derulării proiectelor în care se desfășoară activități extracurriculare

În cadrul acestui scenariu se consideră realizarea de activități de reparații curente și de întreținere a infrastructurii educaționale, fără efectuarea de lucrări de reparații capitale/ reabilitare/ modernizare a unităților de învățământ. Referitor la măsuri de sprijin pentru participarea la programe de educație, în acest scenariu se ia în considerare realizarea activităților planificate în perioada următoare în cadrul proiectelor pe care Municipiul Brad și unitățile de învățământ le au în implementare, fără a susține noi acțiuni.

· Scenariul 3: Realizarea de intervenții majore de reparații capitale/ reabilitare/ modernizare a infrastructurii educaționale și sprijinirea dezvoltării de activități extracurriculare

Se va avea în vedere realizarea de lucrări de reparații capitale/ reabilitare/ modernizare a unităților de învățământ și continuarea lucrărilor de construire a noii unități de învățământ preșcolar. De asemenea, se va susține dezvoltarea activităților extracurriculare în unitățile de învățământ din Municipiul Brad, prin derularea programului pilot "Școală după școală" (pachetul pentru accelerarea învăţării şi performanţă, pachetul de activităţi de sprijin, pachetul de pregătire pentru viaţă).

În urma evaluării ex-ante a impactului fiecărui scenariu prin prisma componentelor (i) impact economic și asupra mediului de afaceri, (ii) impact bugetar și financiar, (iii) impact social și (iv) impact asupra mediului înconjurător, a rezultat că opțiunea recomandată este cea propusă în scenariul 3, respectiv realizarea de intervenții majore de reparații capitale/ reabilitare/ modernizare a infrastructurii educaționale și sprijinirea dezvoltării de activități extracurriculare.

Politica publică în domeniul sănătății 

Pentru soluționarea problemelor identificate, a fost propusă o politică publică al cărei obiectiv general vizează creșterea calității serviciilor medicale din Municipiul Brad, prin orientarea către obiectivul specific de îmbunătățire a infrastructurii medicale.

Au fost studiate trei scenarii de lucru, și anume:

· Scenariul 1: Scenariul de referință (statu-quo, varianta non-acțiune)

Această opțiune pornește de la principiul non-intervenției și are în vedere menținerea stării de fapt actuale, respectiv aceea de a păstra infrastructura în starea actuală, fără a realiza intervenții majore de reparații capitale / reabilitare / modernizare.

· Scenariul 2: Realizarea de acțiuni minimale pentru întreținerea infrastructurii medicale 

În cadrul acestui scenariu se consideră realizarea de activități vizând reparații curente și de întreținere a infrastructurii de sănătate, fără efectuarea de lucrări de reparații capitale / reabilitare / modernizare a clădirilor. 

· Scenariul 3: Realizarea de intervenții majore de reparații capitale / reabilitare / modernizare a infrastructurii medicale și dotarea sistemului de sănătate cu echipamente medicale moderne

Transpunerea în practică a acestui scenariu va permite realizarea obiectivelor asumate și îndeplinirea scopului prezentei propuneri de politică publică prin implementarea recomandărilor experților și, eventual, ale altor măsuri suplimentare, apărute ulterior (de exemplu, ca urmare a consultării publice). 

Se va avea în vedere realizarea de lucrări de reparații capitale / reabilitare / modernizare a clădirilor în care funcționează unități medicale. De asemenea, pentru atingerea obiectivelor politicii publice propuse, se vor achiziționa echipamente medicale moderne.

În urma evaluării ex-ante a impactului fiecărui scenariu prin prisma componentelor (i) impact economic și asupra mediului de afaceri, (ii) impact bugetar și financiar, (iii) impact social și (iv) impact asupra mediului înconjurător, a rezultat că opțiunea recomandată este cea propusă în scenariul 3, respectiv realizarea de intervenții majore de reparații capitale / reabilitare / modernizare a infrastructurii medicale și dotarea sistemului de sănătate cu echipamente medicale moderne.
Politica publică în domeniul asistenței sociale 

Pentru soluționarea problemelor identificate, a fost propusă o politică publică al cărei obiectiv general vizează creșterea calității serviciilor de asistență social din Municipiul Brad, prin orientarea către obiectivul specific de reabilitare / modernizare / extindere a infrastructurii și serviciilor sociale.

Au fost studiate trei scenarii de lucru, și anume:

· Scenariul 1: Scenariul de referință (statu-quo, varianta non-acțiune)

Această opțiune pornește de la principiul non-intervenției și are în vedere menținerea stării de fapt actuale, respectiv aceea de a păstra infrastructura în starea și la capacitatea actuală, fără a realiza intervenții majore privind reparații capitale / reabilitare / modernizare / construire. 

· Scenariul 2: Realizarea de acțiuni pentru întreținerea infrastructurii aferente sistemului de asistență socială

În cadrul acestui scenariu se consideră realizarea de activități privind întreținerea infrastructurii de asistență și reparații capitale a unor clădiri în care se desfășoară activități de asistență socială, în cadrul unor proiecte în derulare, fără a lua în calcul extinderea infrastructurii sau a serviciilor existente.

· Scenariul 3: Realizarea de acțiuni pentru extinderea infrastructurii și a serviciilor de asistență socială

Se va avea în vedere construirea de locuințe sociale pentru tineri și realizarea de analize privind extinderea serviciilor de asistență social în raport cu nevoile manifestate la nivelul Municipiului Brad. 

Creșterea capacității sistemului prin construirea de locuințe pentru tineri va contribui la reducerea fenomenului de excluziune socială și la menținerea în comunitate a tinerilor, o categorie cu rol important în asigurarea forței de muncă.

Dezvoltarea serviciilor sociale se va baza pe o abordare structurată de tip integrat a nevoilor cu care comunitatea se confruntă. Astfel, se propune realizarea unui studiu sociologic prin care să se determine categoriile de persoane vulnerabile pentru care să se dezvolte măsuri de sprijin în scopul reducerii disparităților la nivel local.

În urma evaluării ex-ante a impactului fiecărui scenariu prin prisma componentelor (i) impact economic și asupra mediului de afaceri, (ii) impact bugetar și financiar, (iii) impact social și (iv) impact asupra mediului înconjurător, a rezultat că opțiunea recomandată este cea propusă în scenariul 3, respectiv realizarea de acțiuni pentru extinderea infrastructurii și a serviciilor de asistență socială.
Politica publică în domeniul infrastructurii (mediu și transport) 

Pentru soluționarea problemelor identificate, a fost propusă o politică publică al cărei obiectiv general vizează îmbunătățirea sistemului de transport din Municipiul Brad, prin orientarea către obiectivele specifice de reabilitare / modernizare a infrastructurii rutiere și de dezvoltare a serviciului de transport public local:

· Scenariul 1: Scenariul de referință (statu-quo, varianta non-acțiune)
Această opțiune pornește de la principiul non-intervenției și are în vedere menținerea stării de fapt actuale, respectiv aceea de a păstra infrastructura în starea actuală, fără a realiza intervenții majore privind reparații capitale / reabilitare/ modernizare.

· Scenariul 2: Realizarea de acțiuni minimale pentru întreținerea infrastructurii rutiere

În cadrul acestui scenariu se consideră realizarea de acțiuni minimale pentru întreținerea infrastructurii rutiere, fără efectuarea de lucrări de reparații capitale / reabilitare / modernizare a sectoarelor cu probleme.

· Scenariul 3: Realizarea de intervenții majore de reparații capitale / reabilitare / modernizare a infrastructurii rutiere și sprijinirea operării serviciului de transport public local

Se va avea în vedere realizarea de lucrări de reparații capitale / reabilitare / modernizare / construire a infrastructurii rutiere. De asemenea, pentru atingerea obiectivelor politicii publice, se va susține operarea serviciului de transport public local, cel puțin pentru transportul elevilor.

În urma evaluării ex-ante a impactului fiecărui scenariu prin prisma componentelor (i) impact economic și asupra mediului de afaceri, (ii) impact bugetar și financiar, (iii) impact social și (iv) impact asupra mediului înconjurător, a rezultat că opțiunea recomandată este cea propusă în scenariul 3, respectiv realizarea de intervenții majore de reparații capitale / reabilitare / modernizare a infrastructurii rutiere și sprijinirea operării serviciului de transport public local.
Politicile publice propuse pentru perioada 2021-2022 vor sta la baza dezvoltării priorităților selectate în planurile de acțiune ale Strategiei Integrate de Dezvoltare Urbană și Planului de Mobilitate Urbană Durabilă pentru perioada 2021-2027, urmărind îmbunătățirea calității vieții la nivel local.

Activitățile propuse pentru implementarea politicilor vizează direct îndeplinirea viziunii, însă într-un mod realist, prin raportare la oportunitățile concrete de finanțare.

În contextul celor de mai sus am inițiat prezentul proiect de hotărâre prin care am propus aprobarea Politicilor publice ce necesită resurse financiare din bugetele aferente anilor 2021 și 2022 și-l supun spre dezbatere plenului Consiliului Local al Municipiului Brad în forma prezentată.
Invoc în susţinerea propunerii mele următoarele prevederi legale:

a)  Ghidul  Solicitantului  Condiții  Specifice  de  accesare  a  fondurilor  din  Programul  Operațional Capacitate  Administrativă  2014 - 2020,  aferent  cererii  de  proiecte  POCA/661/2/1  (CP13/2019 –  less);      

b) Legea  nr.  350/2001  privind  amenajarea  teritoriului  şi  urbanismul  cu  completările  și modificările  ulterioare;       

c) Ordinul  nr.  233  din  26  februarie  2016  pentru  aprobarea  Normelor  Metodologice  de  aplicare  a Legii  nr.  350/2001  privind  amenajarea  teritoriului  și  urbanismului  și  de  elaborare  și actualizare  a  documentațiilor  de  urbanism;

d) art. 120 și art. 121 din Constituția României;

e) art. 3 și art. 4 din Carta Europeană a autonomiei locale adoptată la Strasbourg la 15 octombrie 1985 și ratificată de România prin Legea nr. 199/1997;

f) Legea - cadru a descentralizării nr. 195/2006, cu modificările și completările ulterioare;         

g) Legea  nr. 52/2003  privind  transparența  decizională  în  administrația  publică;        

h) Legea nr.  24/2000  privind  normele  de  tehnică  legislativă  pentru  elaborarea  actelor normative;        

i) Regulamentul  (UE)  nr.  1301/2013  al  Parlamentului  European  și  al  Consiliului  din  17 decembrie  2013  privind  Fondul  european  de  dezvoltare  regională  și  dispozițiile  specifice aplicabile  obiectivului  referitor  la  investițiile  pentru  creștere  economică  și  locuri  de  muncă  și de  abrogare  a  Regulamentului  (CE)  nr.  1080/2006;

j) art.  129  alin. (1), alin.  (2)  lit.  (b), lit. (c) și lit. (d),   alin.  (4)  lit. (e), alin. (7) lit. (b) și lit. (c) din  O.U.G.  nr.  57/2019  privind Codul  administrativ, cu modificările și completările ulterioare.

P R I M A R

Florin CAZACU
